Na osnovu člana 38 stav 1 tačka 30 Zakona o lokalnoj samoupravi ("Službeni list CG", br. 2/18) i člana 53 stav 1 tačka 2 Statuta opštine Tuzi ("Službeni list CG- opštinski propisi", br. 24/19), Skupština opštine Tuzi, na sjednici održanoj 18.07.2019.godine, donijela je
ODLUKU
o obrazovanju Službe Skupštine

Član 1
Ovom odlukom obrazuje se Služba Skupštine (u daljem tekstu: Služba), uređuje njen djelokrug rada,način organizovanja i rukovodjenja i uređuju druga pitanja od značaja za njen rad.
Član 2
     Svi izrazi upotrijebljeni u ovoj Odluci u muškom rodu podrazumijevaju iste takve izraze za fizička lica u ženskom rodu.
Član 3
     Služba Skupštine vrši stručne i druge poslove za potrebe Skupštine opštine Tuzi (u daljem tekstu: Skupština), radnih tijela Skupštine, odbornika u Skupštini,predsjednika,potpredsjednika i sekretara Skupštine i odredjene poslove za klubove odbornika.
Član 4
U vršenju poslova iz člana 3 ove odluke, Služba Skupštine naročito:
· priprema propise kojima se uređuje način rada Skupštine, način ostvarivanja prava i dužnosti odbornika;
· učestvuje u pripremi i organizovanju sjednica Skupštine i njenih radnih tijela, obrađuje izvještaje i zapisnike sa sjednica radnih tijela Skupštine; vrši prepis tonskog snimka sjednice Skupštine i stara se o čuvanju prepisa; izrađuje zapisnik sa sjednice Skupštine; vrši obradu odluka, zaključaka i drugih akata koje donosi Skupština i čuva izvornike ovih akata;
· vrši stručne i druge poslove za potrebe predsjednika,potpredsjednika i sekretara Skupštine;
· priprema program rada Skupštine za kalendarsku godinu u skladu sa Poslovnikom i stara se o njegovom izvršenju; prati realizaciju zaključaka Skupštine i radi izvještaj o realizaciji tih zaključaka; izrađuje informativne i druge materijale iz djelokruga svoga rada;
· organizuje održavanje sastanaka predsjednika i potpredsjednika Skupštine sa predsjednicima klubova odbornika, u pripremi sjednica Skupštine;
· upućuje saziv sa materijalom za sjednicu Skupštine odbornicima, Predsjedniku Opštine, Glavnom administratoru, starješinama organa uprave, rukovodiocima javnih i drugih službi čiji je osnivač Skupština, predsjedniku Savjeta za davanje predloga naziva naselja, ulica i trgova, Savjeta za pitanja lica sa invaliditetom i prevenciju narkomanije, predstavniku nevladinih organizacija, medijima i drugim zainteresovanim subjektima;
· sprovodi postupak pozivanja nevladinih organizacija za prijavljivanje učešća na sjednicama Skupštine;
· obezbjeđuje uslove potrebne za ostvarivanje funkcije odbornika, i to: pruža pomoć odborniku u izradi predloga koje podnosi Skupštini i radnom tijelu i pomaže u vršenju drugih poslova koje joj povjeri radno tijelo ili Skupština; obezbjeđuje korišćenje potrebne dokumentacije za pitanja koja su na dnevnom redu Skupštine i radnog tijela i za ostvarivanje odborničke funkcije; daje stručna objašnjenja o pojedinim problemima na koje nailaze u toku rada Skupštine;
· vrši stručne i administrativne poslove u vezi sa ustanovljavanjem javnih priznanja Opštine Tuzi (proglašenje počasnim građaninom, Nagrada "15. decembar", ostale nagrade), odnosno obezbjeđuje rad Žirija za dodjelu Nagrade "15. decembar", Komisije za dodjelu stipendija (izrađuje poslovnike o radu, odluke o dobitnicima tih nagrada i dr.) i obezbjeđuje rad drugih komisija koje obrazuje Skupština;
· izrađuje registar propisa koje donosi Skupština; stara se o izradi i čuvanju izvornika (etalon) simbola Opštine Tuzi; obezbjeđuje materijale i organizuje saradnju sa novinarima u vezi sa obavještavanjem javnosti o radu Skupštine; čuva i daje na korišćenje informativno-dokumentacione podatke i druge materijale koji su nastali u vezi sa radom Skupštine;
· uređuje tekstove usvojenih akata sa sjednica Skupštine i stara se o njihovom objavljivanju u "Službenom listu CG - Opštinski propisi" i na sajtu Opštine Tuzi.
· vodi evidencije o radu Skupštine i odbornika, i to: o prisustvu odbornika na sjednicama Skupštine, o prisustvu sjednicama radnih tijela, odsustvu sa sjednica Skupštine i radnih tijela, broju datih predloga ili inicijativa, broju prihvaćenih i neprihvaćenih predloga, broju diskusija na sjednicama, broju postavljenih odborničkih pitanja, trajanju zasijedanja, broju i trajanju sjednica radnih tijela, u skladu sa Poslovnikom Skupštine;
· vodi evidencije o: strukturi odbornika u Skupštini; popuni upražnjenih odborničkih mjesta; konstituisanim klubovima odbornika; održanim sjednicama; dnevnim redovima sjednica; članovima odbora direktora i drugih organa upravljanja javnih službi čiji je osnivač Opština Tuzi, a koje imenuje Skupština; dobitnicima Nagrade "15. decembar"; dobitnicima stipendije Opštine Tuzi;
· priprema stručna mišljenja i izjašnjenja po inicijativama za ocjenjivanje ustavnosti i zakonitosti propisa iz djelokruga Skupštine i učestvuje u postupku pripremanja izjašnjenja drugih organa lokalne uprave;
· priprema zahtjeve za planiranje sredstava u Budžetu za potrebe rada Skupštine i Službe Skupštine;
· odobrava isplate troškova po osnovu rada Skupštine, odbornika i Službe;
· vodi upravni postupak za slobodan pristup informacijama iz svog djelokruga;
· vrši poslove u vezi sa ostvarivanjem prava iz radnog odnosa lokalnih funkcionera (Predsjednik opštine, predsjednik skupštine, potpredsjednik opštine, sekretar skupštine i glavni administrator) i službenika i namještenika u Službi Skupštine;
· obavlja druge administrativno-tehničke poslove za Skupštinu i radna tijela Skupštine;
· vrši i druge stručne i administrativne poslove po zahtjevu Skupštine, predsjednika, potrpedsjednika  i sekretara Skupštine.
Član 5
Radom Službe Skupštine rukovodi sekretar Skupštine.
Sekretar Skupštine u pogledu prava, dužnosti i odgovornosti službenika i namještenika u Službi Skupštine, ima prava i dužnosti starješine organa lokalne uprave.
Član 6
Izvršavanje poslova i zadataka Službe Skupštine, njena unutrašnja organizacija, broj službenika i namještenika i pojedinačni opis poslova uređuje se pravilnikom o unutrašnjoj organizaciji i sistematizaciji radnih mjesta, u skladu sa zakonom i ovom odlukom.
Pravilnik o unutrašnjoj organizaciji i sistematizaciji radnih mjesta u Službi Skupštine donosi sekretar skupštine, uz saglasnost predsjednika skupštine.
Član 7
Sredstva za finansiranje rada Službe Skupštine obezbjeđuju se u Budžetu Opštine Tuzi.

                                                                        Član 8
Danom stupanja na snagu ove odluke prestaje da važi Odluka o obrazovanju Službe Skupštine ("Službeni list CG- opštinski propisi", br.035/18 ).

Član 9
Ova odluka stupa na snagu danom objavljivanja u "Službenom listu Crne Gore - Opštinski propisi".

